Ritratt provdut minn maltainternationalorganfestival.com  Il- Petite Messe Solennelle ta' Gioachino Rossini (verżjoni oriġinali) se ssir is-Sibt 4 ta' Diċembru, fis-7.30pm, fil-Knisja tal-Ġiżwiti, Triq il-Merkanti, il-Belt Valletta. Dan il- kunċert qed jittella' bħala parti mill-Malta International Organ Festival, li jibqa' għaddej sas-7 ta' Diċembru f'diversi postijiet madwar Malta u Għawdex Din hija opportunita tad-deheb għal dawk kollha li għandhom għal qalbhom il- belcanto Rossinjan integrat mal-mużika Sagra, peress li l-Petite Messe Solennelle, ċelebrazzjoni mimlija temi melodjużi, miktuba għal kor, erba' solisti, żewġ pjanijiet, u harmonium, hi waħda mill-aħjar xogħolijiet li kiteb dan il-kompożitur famuż għall-opera buffa u mużika sagra lejn l-aħħar ta' ħajtu. Kuntrarjament għal dak li jimplika t-titlu 'petite' jew 'żgħir' bil-Franċiż, dan ix-xogħol, li nkiteb f' Pariġi, huwa Missa Solemnis, Quddiesa Solenni – bil-Franċiż Messe Solennelle. Dan ix-xoghol hu mimli b'ħafna karatteristiċi Rossinjani, u b'melodiji tal-widna, tipici tal-opri tiegħu. L-udjenza li tattendi ser ikollha l-opportunità li tisma kantanti milll-opera ta' Firenze, bħas-sopran Paola Cigna li se tkanta l-arja Crucifixus, il-kontralto Maria Salvini li se tkanta l-Agnus Dei, u t-tenur Enrico Nenci li se jkanta l-famuża Domine Deus. Il-kantant lokali Joseph Lia se jinterpreta l-parti tal-baxx solist f'din il-quddies l-aktar magħrufa bl-arja Quoniam Tu Solus Sanctus. Giacomo Benedetti ser idoqq l-armonju, filwaqt li David Boldrini se jdoqq il-parti tal-pjanu prim, u Roberto Corlianò ser jidderieġi u jinterpreta l-parti tal-pjanu sekond. Rossini fl-aħħar tal-manuskritt kiteb hekk: "Buon Dio, Eccola terminata questa povera piccola Messa. Aqra wkoll: It-tmien edizzjoni tal-Malta International Organ Festival Għal aktar tagħrif, żur www.maltainternationalorganfestival.com